0. aastad - Vikipeedia, vaba entsüklopeedia

# 0. aastad

### Allikas: Vikipeedia

0. aastad [nullindad aastad] on aastad 1–9 pKr.

Sajandid: 1. sajand eKr - 1. sajand - 2. sajand

Kümnendid: 40. aastad eKr 30. aastad eKr 20. aastad eKr 10. aastad eKr 0. aastad eKr - 0. aastad - 10. aastad 20. aastad 30. aastad 40. aastad 50. aastad

Aastad: 1 2 3 4 5 6 7 8 9

"0. aastat" ei ole.

## [redigeeri] Sündmused ja suundumused

### [redigeeri] Maailm

Maailmas oli umbes 252 miljonit inimest.

### [redigeeri] Rooma riik

Valitses keiser Augustus.

### [redigeeri] 1

- Maailmas elas umbes 252 miljonit inimest.
- Kristliku ajaarvamise esimene aasta. Ajaarvamise aluseks on Jeesuse Kristuse oletatav sündimine aastal 1 eKr. Enamik uurijaid leiab, et Kristus sündis mõni aasta varem.
- Vana-Roomas hakati kasutama mattklaasi.

### [redigeeri] 2

- Ovidius kirjutas poeemi Remedia amoris.

### [redigeeri] 3

- Roomlased tutvustasid gallialastele uut ehitustehnoloogiat, sealhulgas kiviarhitektuuri ja võlvkaart.

### [redigeeri] 4

- Rooma keiser Augustus adopteeris Tiberiuse, Germanicuse ja oma tütre Julia Majori ning Marcus Vipsanius Agrippa poja Agrippa Posthumuse.
- Algas kolmas Germaania sõda (lõppes 16).
- Vana-Roomas võeti vastu seadus, mis lubas orje piitsutades piinata ning märgistada nende nägu tulise rauaga.
- Orodes III tuli Partias võimule (valitses aastani 7; teise teooria järgi valitses mõned kuud umbes 6).
- Nikolaosel Damaskusest valmis 14-köiteline maailma ajalugu.

### [redigeeri] 5

- Geograaf Strabon eitas Maa liikumist.

### [redigeeri] 6

- Agrippa Posthumus pagendati poliitilistel põhjustel ja oma iseloomu tõttu Surrentumisse (Sorrento) ja hiljem (7) Planasiasse (Pianosa). Seal mõrvati ta tõenäoliselt Augustuse jäetud käsul 14. aastal, pärast Augustuse surma.
- Keiser Augustus koostas oma tegude loetelu hauamonumendi jaoks.
- Herodes Arhelaos tagandati Juudamaa, Samaariamaa ja Edomi vürsti kohalt ning saadeti pagendusse Galliasse. Juudamaast sai Rooma provints. Quirinius korraldas Juudamaal rahvaloenduse (Josephus Flaviuse andmetel).
- Algas ülestõus Pannoonias (lõppes 9).

### [redigeeri] 7

- Alustati Concordia templi ehitamist Rooma Foorumil Forum Romanum (teistel andmetel 6; lõpetati 10).

### [redigeeri] 8

- Keiser Tiberius lõi sugambrite hõimu ja küüditas nad osaliselt Reini jõe põhjakaldale. Roomlased kindlustusid jõe lõunakaldal.
- Poeet Ovidius saadeti Roomast pagendusse Tomisese ehk Tomisse (praegune Constanţa) Musta mere äärde, tõenäoliselt frivoolse teose Ars amatoria pärast. Selles teoses mainiti esimest korda lauamängu Ludus Duodecim Scriptorum. Pagenduses lõpetas Ovidius oma Metamorfoosid.

### [redigeeri] 8 või 9

- Heruskide pealik Arminius (Herman) korraldas ülestõusu Germaania kuberneri kindral Publius Quinctilius Varuse kuritarvutuste vastu. Teutoburgi metsas lõid Arminius ja markomannide vägi Maroboduuse (Marbodi) juhtimisel kolme Rooma leegioni (lahing Teutoburgi metsas). Roomlaste väejuht Varus sooritas väidetavalt enesetapu ja brukteerid kindlustusid Reini lõunakaldal. Germaanlaste ja Rooma riigi piir nihkus Reini jõe kohale.

### [redigeeri] 9

- Võeti vastu Lex Papia Poppaea, mis leevendas Vana-Rooma rangeid abieluseadusi. Keelati tsölibaat ja lasteta paarid.
- Wang Mang rajas Hiinas lühiajalise Xini dünastia (aastani 25). Wang Mang kõrvaldati mässuga 23. aastal.
- Wang Mang keelas Hiinas orjakaubanduse ja maa eraomanduse.

## [redigeeri] Tähtsad inimesed

- Augustus, Vana-Rooma keiser (valitses 27 eKr – 14 pKr)
- Jeesus Kristus, kristluse rajaja

Välja otsitud andmebaasist "http://et.wikipedia.org../../../0/2E/_/0._aastad.html"

Kategooriad: 1. sajand

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Alemannisch
- Bahasa Melayu
- Bosanski
- Brezhoneg
- Català
- Dansk
- Deutsch
- English
- Español
- Euskara
- Français
- Hrvatski
- Italiano
- Latina
- Magyar
- Nederlands
- ‪Norsk (bokmål)‬
- O'zbek
- Português
- Română
- Русский
- Simple English
- Slovenčina
- Slovenščina
- Suomi
- Svenska
- Tatarça
- 中文